Kaapse hoërskool ontruim oor brandFoto: Helen Zille/Twitter Helen Zille, premier van die Wes-Kaap, het op Twitter bevestig die Great Westerford-gebou het aan die brand geslaan en die Hoërskool Westerford is derhalwe ontruim. Ian Schnetler, Kaapse brandweerhoof, wou slegs bevestig dat ŉ dubbelverdiepinggebou aan die brand is. “In dié stadium is daar geen berigte van beserings nie. Brandbestryders is op die toneel.” eNCA het berig dat die brand by die Great Westerford-gebou omstreeks 08:45 op die dak begin het. JP Smith, Kaapstadse burgemeesterskomiteelid vir veiligheid en sekuriteit, het gesê die brand hou nie verband met die reusebrand wat oor die naweek in Muizenberg uitgebreek het nie.